Táto lekcia sa volá Premenné v obálkach.
Naučíme sa, ako môžeme vytvoriť vety, aj keď stále nemáme všetky informácie.
Väčšina z nás už vie, ako vyplniť prázdnu kolónku.
Robíme to, keď píšeme svoje meno na domácu úlohu.
Niekedy musí byť vyplnených viac miest, a v tom prípade prázdne miesta pomenujeme,
aby sme vedeli, kam ktorá informácia patrí.
Premenné sú dočasnou náhradou za informácie, ktoré sa môžu zmeniť.
Používaním premenných namiesto chýbajúcich informácií
môžeme pokračovať ďalej v práci,
až kým niekto ďalší nevyplní chýbajúce informácie neskôr.
V softvéri používame premenné veľmi často.
Používame premenné ako náhradu za meno, e‑mailovú adresu alebo meno používateľa.
Takto dokážeme programu povedať, kde tieto podrobnosti nájde potom,
ako ich používateľ vyplní.
Pri našej práci používame premenné neustále.
Takže zakaždým, keď si potrebujeme uložiť informáciu na neskôr, použijeme premennú.
Napríklad potrebujeme spočítať, koľkokrát používateľ zdieľal správu na Twitteri.
Zakaždým, keď používateľ správu zdieľa, zvýšime hodnotu o jeden,
a zakaždým, keď používateľ správu vymaže, hodnotu o jeden znížime.
A vždy, keď potrebujeme vedieť, koľkokrát používateľ správu zdieľal,
pozrieme sa iba na našu premennú.